CELEX: 62013TA0348
Language: hu
Date: 2014-09-24 00:00:00
Title: T-348/13. sz. ügy: A Törvényszék 2014. szeptember 24-i ítélete – Kadhaf Al Dam kontra Tanács ( „Közös kül- és biztonságpolitika — A líbiai helyzetre tekintettel hozott korlátozó intézkedések — Pénzeszközök és gazdasági erőforrások befagyasztása — Indokolási kötelezettség — Nyilvánvaló értékelési hiba — A megsemmisítés időbeli hatályának változtatása — Szerződésen kívüli felelősség” )

3.11.2014   
            
            
               HU
            
            
               Az Európai Unió Hivatalos Lapja
            
            
               C 388/16
            
         A Törvényszék 2014. szeptember 24-i ítélete – Kadhaf Al Dam kontra Tanács
   (T-348/13. sz. ügy) (1)
   
   ((„Közös kül- és biztonságpolitika - A líbiai helyzetre tekintettel hozott korlátozó intézkedések - Pénzeszközök és gazdasági erőforrások befagyasztása - Indokolási kötelezettség - Nyilvánvaló értékelési hiba - A megsemmisítés időbeli hatályának változtatása - Szerződésen kívüli felelősség”))
   2014/C 388/20
   Az eljárás nyelve: francia
   
      Felek
   
   
      Felperes: Ahmed Mohammed Kadhaf Al Dam (Kairó, Egyiptom) (képviselő: H. de Charette ügyvéd)
   
      Alperes: az Európai Unió Tanácsa (képviselők: A. Vitro és V. Piessevaux meghatalmazottak)
   
      Az ügy tárgya
   
   Egyrészt a líbiai helyzetre tekintettel hozott korlátozó intézkedésekről szóló, 2011. február 28-i 2011/137/KKBP tanácsi határozat (HL L 58., 53. o.), a líbiai helyzetre tekintettel korlátozó intézkedések meghozataláról szóló, 2011. március 2-i 204/2011/EU tanácsi rendelet (HL L 58., 1. o.), a 2011/137 határozat módosításáról szóló, 2013. április 22-i 2013/182/KKBP tanácsi határozat (HL L 111., 50. o.), a 204/2011 rendelet 16. cikke (2) bekezdésének végrehajtásáról szóló, 2014. június 23-i 689/2014/EU tanácsi végrehajtási rendelet (HL L 183., 1. o.) és a 2011/137 határozat módosításáról szóló, 2014. június 23-i 2014/380/KKBP tanácsi határozat (HL L 183., 52. o.) megsemmisítése iránti kérelem, amennyiben e jogi aktusok a felperesre vonatkoznak, másrészt pedig az e jogi aktusok által okozott kár megtérítése iránti kérelem.
   
      Az ítélet rendelkező része
   
   
               1)
            
            
               A Törvényszék megsemmisíti a líbiai helyzetre tekintettel hozott korlátozó intézkedésekről szóló 2011/137/KKBP határozat módosításáról szóló, 2013. április 22-i 2013/182/KKBP tanácsi határozatot és a 2014. június 23-i 2014/380/KKBP tanácsi határozatot, amennyiben e jogi aktusok fenntartják Ahmed Mohammed Kadhaf Al Dam nevét a líbiai helyzetre tekintettel hozott korlátozó intézkedésekről szóló, 2011. február 28-i 2011/137/KKBP tanácsi határozat II. és IV. mellékletében szereplő jegyzékekben.
            
         
               2)
            
            
               A Törvényszék megsemmisíti a 204/2011/EU rendelet 16. cikke (2) bekezdésének végrehajtásáról szóló, 2014. június 23-i 689/2014/EU tanácsi végrehajtási rendeletet, amennyiben az fenntartja A. M. Kadhaf Al Dam nevét a líbiai helyzetre tekintettel korlátozó intézkedések meghozataláról szóló, 2011. március 2-i 204/2011/EU tanácsi rendelet III. mellékletében szereplő jegyzékben.
            
         
               3)
            
            
               A Törvényszék a 2013/182 határozat, a 2014/380 határozat és a 689/2014 végrehajtási rendelet joghatásait A. M. Kadhaf Al Dam tekintetében a jelen ítélet elleni fellebbezés határideje lejártának napjáig, vagy ha e határidőn belül fellebbezést nyújtanak be, a Bíróság e tekintetben hozott határozatának napjáig fenntartja.
            
         
               4)
            
            
               A Törvényszék a keresetet az ezt meghaladó részében elutasítja.
            
         
               5)
            
            
               A Törvényszék kötelezi A. M. Kadhaf Al Damot az Európai Unió Tanácsa részéről felmerült költségek, valamint a kártérítés iránti kérelmével összefüggésben felmerült saját költségei viselésére.
            
         
               6)
            
            
               A Törvényszék kötelezi a Tanácsot az A. M. Kadhaf Al Dam részéről felmerült költségek, valamint a megsemmisítés iránti kérelemmel összefüggésben felmerült saját költségei viselésére.
            
         
      (1)  HL C 298., 2013.10.12.